Document ID: /fineweb-2-swissfilter-quality_10-filterrobots/filtered/05603.jsonl.gz/101

Muallima Fatima: Es-selamu ‘alejkum ve rahmetullahi ve berekatuhu
Ova lekcija je na neki način nastavak na lekciju – Čistoća i lična higijena.
Prvo ćemo vidjeti šta znači riječ urednost. Urednost znači držati stvari na njihovom mjestu.
Možemo govoriti o urednosti grada, kvarta, dvorišta, kuće, sobe, sveske,… Ali možemo govoriti i o urednosti nekog dječaka ili djevojčice, čovjeka ili žene.
Znate li šta je red?
Kenan: Pa kada stojimo u redu. Na primjer, kada čekamo u trgovini da platimo ono što smo odabrali onda stojimo u redu.
Halima: Može biti i ovako. U ovoj učionici mora biti red. To ne znači da stojimo u redu, nego da je sve na svome mjestu.
Muallima Fatima: Bravo Kenanu i Halimi. Znači kada je u učionisi sve na svome mjestu to zovemo red, odosno ta učionica je UREDNA. Pa tako je i riječ urednost i nastala – kada je sve U REDU.
Kada nekome kažemo – uredu, sa tim hoćemo reći da je sve uredno, složeno, riješeno,…. da je sve na svome mjestu ili da ćemo tako uraditi.
Draga djeco, dragi đaci, musliman pored toga što treba biti čist, treba biti i uredan? Ima jedan lijep je sve ono što je rekao Muhammed, a.s., što je uradio, što je odobrio da neko radi i način kako je izgledao. (proširi) u kojem Allahov poslanik govori o urednosti. Hajde da ga pročitamo i kasnije naučimo.
Za ispravnost namaza, na primjer, uvijet je čistoća, kao i za brojne druge islamske dužnosti. Urednost je poželjna.
Odjeća i mjesto za namaz moraju biti čisti, ali ako su neuredni namaz će biti ispravan, ali će ružno izgledati.
Nepopeglana košulja, sa 2-3 dugmeta koja fale, sa jednim krajem uvučena u hlače, a druga nije,… je primjer neurednosti. Ako je košulja čista, namaz će biti isparvan.
U mnogim hadisima Muhammed, alejhi-s-selam – Neka je mir na njega, pored naglašavanja važnosti čistoće ukazuje i na urednost. On podstiče muslimane da budu uredni, da koriste mirise, da koriste misvak (mehko drvo za čišćenje i održavanje zuba), da peru svoju odjeću,..
Musliman treba biti uredan i urednost se održava kroz brigu o čistoći tijela, čistoći i urednosti odjeće, pristojnosti prilikom jela, govora i ponašanja.
Aiša, r.a., kaže: “Nikada nisam vidjela Allahovog poslanika, a.s., neurednog. Povremeno je koristio ulje za mazanje kose, redovno se češljao i govorio bi: ‘Zaista Allah, skraćenica za dželle ša’nuhu – Uzvišeni (proširi), ne voli prljavštinu i neurednost.‘ ” (Bejheki)
Vjernik i vjernica na javnom mjestu, a posebice kada je to mjesto puno ljudi koji ne poznaju islam ili nisu muslimani, svojom pojavom i izgledom govore o islamu. Oni postaju islam koji hoda. Baš zato bi onda morali biti uvijek uredni i čisti.